คุณคะ!!พอดีหนูพึ่งเป็นประจำเดือนคะพึ่งเป็นครั้งแรกเมื่อ2วันที่แล้ว อายุ13ปี แต่ทำไมประจำเดือนมันถึงออกมาเป็นก้อนๆเล็กๆคล้ายๆเลือดหมูอะคะ!จะเป็นอะไรไหมคะออกก็ไม่ค่อยเยอะคะ! หนูกลัวอะค่ะ!!!
สวัสดีค่ะ เลือดประจำเดือนคือเลือดที่หลุดลอกจากผนังโพรงมดลูกในช่วงปลายรอบเดือน เป็นสัญญาณบ่งบอกว่าไม่ได้ตั้งครรภ์ และการที่ประจำเดือนมาทุกเดือนสม่ำเสมอบ่งบอกถึงสุขภาพทางเพศที่ดีและมีการตกไข่ทุกเดือนโดยลักษณะประจำเดือนมักจะเป็นเลือดหรือก้อนเลือดไหลจากช่องคลอดประมาณ 3-7 วัน จากนั้นหยุดเอง ในระหว่างรอบเดือนไม่ไหลอีก จนกระทั่งครบรอบเดือนครั้งต่อไปคือประมาณ 22-35 วันดังนั้นการที่มีเลือดออกเป็นก้อนมาพร้อมประจำเดือนนั้น เกิดได้เป็นปกติ การมีเลือดออกมากหรือน้อยนั้นแตกต่างกันในแต่ละบุคคลค่ะ โดยในช่วงแรกของการมีประจำเดือน ระดับฮอร์โมนอาจจะยังไม่สม่ำเสมอทำให้มีเลือดออกน้อย หรือประจำเดือนยังมาไม่ค่อยตรงรอบได้ ให้สังเกตอาการ ถ้ามีความผิดปกติมาก ควรปรึกษาสูตินรีแพทย์